OpenLLM-France/wikimedia huggingface dataset:
# Platte (Dakota del Sud)

Platte és una població dels Estats Units a l'estat de Dakota del Sud. Segons el cens del 2000 tenia 1.367 habitants.

## Demografia

Segons el cens del 2000, Platte tenia 1.367 habitants, 587 habitatges, i 363 famílies. La densitat de població era de 527,8 habitants per km².
Dels 587 habitatges en un 26,6% hi vivien nens de menys de 18 anys, en un 56,6% hi vivien parelles casades, en un 3,6% dones solteres, i en un 38% no eren unitats familiars. En el 37,5% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,2% tenia menys de 18 anys, un 4,8% entre 18 i 24, un 21,1% entre 25 i 44, un 20% de 45 a 60 i un 29,8% 65 anys o més.
L'edat mediana era de 45 anys. Per cada 100 dones de 18 o més anys hi havia 84,3 homes.
La renda mediana per habitatge era de 30.369 $ i la renda mediana per família de 38.750 $. Els homes tenien una renda mediana de 27.283 $ mentre que les dones 19.464 $. La renda per capita de la població era de 15.962 $. Entorn del 3% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Platte». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Platte». American Fact Finder. Oficina del Cens dels Estats Units, 12-01-2010.
# Piper PA-46

Els Piper PA-46 Malibu i Matrix són una família d'avionetes produïdes per la companyia estatunidenca Piper Aircraft. Són avions monomotors, amb versions propulsades per motors de pistons (com el Malibu original) i d'altres amb motors turbohèlice (Malibu Meridian).

## Desenvolupament

El desenvolupament del PA-46 va començar a finals de la dècada del 1970. El prototip inicial, anomenat PA-46-300T, va volar per primer cop el 30 de novembre de 1979. Tot i això, no es va llançar al mercat el model fins al novembre de 1982, aparentment per competir amb Cessna 210 Centurion.

## Especificacions

| Model | Matrix | M350 | M500 | M600 |
| Seients | 6 | 6 | 6 | 6 |
| Volum de la cabina | 201 cu ft (5.7 m$^3$) | 201 cu ft (5.7 m$^3$) | 201 cu ft (5.7 m$^3$) | 201 cu ft (5.7 m$^3$) |
| Pressurització | 0 | 5.6 psi (390 hPa) | 5.6 psi (390 hPa) | 5.6 psi (390 hPa) |
| Envergadura alar | 43,0 peus / 13,11 m | 43,0 peus / 13,11 m | 43,0 peus / 13,11 m | 43,16 peus / 13,15 m |
| Longitud | 28,11 peus / 8,6 m | 28,11 peus / 8,6 m | 29,6 peus / 9,02 m | 29,7 peus / 9,05 m |
| Alçada | 11,3 peus / 3,44 m | 11,3 peus / 3,44 m | 11,3 peus / 3,44 m | 11,3 peus / 3,44 m |
| MTOW (pes màxim a l'enlairament) | 4.340 lliures / 1.969 kg | 4.340 lliures / 1.969 kg | 5.092 lliures / 2.310 kg | 6.000 lliures / 2.721 kg |
| OEW (pes operatiu en buit) | 3.003 lliures / 1.362 kg | 3.050 lliures / 1.383 kg | 3.436 lliures / 1.559 kg | 3.650 lliures / 1.656 kg |
| Capacitat de combustible | 120 USgal / 454 L | 120 USgal / 454 L | 170 USgal / 644 L | 260 USgal / 984 L |
| Hèlice | 3 pales | 3 pales | 4 pales ajsutables, reversible | 4 pales ajsutables, reversible |
| Motor | Lycoming TIO-540-AE2A | Lycoming TIO-540-AE2A | Pratt & Whitney PT6A-42A | Pratt & Whitney PT6A-42A |
| Potència | 350 hp (260 kW) | 350 hp (260 kW) | 500 hp (370 kW) | 600 hp (450 kW) |
| Velocitat màxima de creuer | 213 kt / 395 km/h | 213 kt / 395 km/h | 260 ktas / 482 km/h | 274 ktas / 507 km/h |
| Altitud màxima | 25.000 ft / 7.620 m | 25.000 ft / 7.620 m | 30.000 ft / 9.144 m | 30.000 ft / 9.144 m |
| Abast (amb 45 minuts de reserves) | 1,343 nm / 2,487 km | 1,343 nm / 2,487 km | 1.000 nm / 1.852 km | 1.484 nm / 2.668 km |
| Enlairament (50 ft obstacle) | 2,090 ft / 637 m | 2,090 ft / 637 m | 2.438 ft / 743 m | 2.635 ft / 803 m |
| Aterratge (50 ft obstacle) | 1968 ft / 600 m | 1968 ft / 600 m | 2.110 ft / 643 m | 2.659 ft / 810 m |

## Vegeu també

* SOCATA TBM
* Pilatus PC-12

## Referències

* ↑ Federal Aviation Administration. «Type Certificate Data Sheet No. A25SO», 01-10-2010. Arxivat de l'original el 21 juliol 2011.
* ↑ Goyer, Robert. «Piper Malibu: A New Airplane for a New Day». Flying (magazine), 04-08-2011. Arxivat de l'original el 14 d’agost 2019.
* ↑ «Matrix Specifications & performance». Piper.
* ↑ «M350 Specifications & performance». Piper.
* ↑ «M500 Specifications & performance». Piper.
* ↑ «M600 Specifications & performance». Piper.
# Planell del Fenàs

El Planell del Fenàs, és una plana agrícola del terme municipal de Castell de Mur, a l'antic terme de Mur, al Pallars Jussà, en territori de l'antic poble de Puigmaçana.
Es troba a prop de l'extrem nord-oriental de l'antic terme de Mur, al límit amb el terme de Tremp. És situat a ponent de Puigmaçana, a migdia i a prop del Serrat de Cabicerans, a l'esquerra de la llau de Josepet i a la dreta del barranc del Coscollar. Queda al nord-oest del paratge de Ço de Jofré.

## Enllaços externs

* Institut Cartogràfic de Catalunya; cal fer dos passos d'aproximació
# Política de mirar a l'Est

La política de mirar a l'Est per part de l'Índia (en anglès, Look East policy), fa referència al canvi estratègic desenvolupat i implementat el 1991 per part del govern del primer ministre Pamulaparthi Venkata Narasimha Rao i que va tenir continuïtat amb els posteriors mandats d'Atal Bihari Vajpayee i Manmohan Singh.
Segons Sunanda K. Datta-Ray, autor del llibre Looking East to Look West: Lee Kuan Yew's Mission India, Rao va desenvolupar aquesta política com un primer pas dins l'estratègia per promoure la cooperació econòmica i de seguretat amb els Estats Units. No obstant, la Look East policy es va convertir en un fi en si mateix, en gran manera encoratjat pel primer ministre de Singapur, Lee Kuan Yew. D'aquesta manera, l'Índia millorarà les seves perspectives de futur si es relaciona més amb els seus socis asiàtics com a palanca per relacionar-se amb la resta del món, i que és millor per als interessos econòmics de l'Índia promoure una major integració amb l'est i Sud-est d'Àsia. Per tant, la política de mirar a l'Est és un intent d'establir una integració més estreta i profunda amb els seus veïns de l'est asiàtic com a part d'una nova política exterior de l'Índia, i la seva participació en l'Associació de Nacions del Sud-est Asiàtic (ASEAN), en un reconeixement del paper principal de l'Índia dins la regió. Manmohan Singh mentre era primer ministre va expressar que la política de mirar a l'Est no és merament una política econòmica externa; és també un canvi estratègic en la visió Índia del món i el lloc que ha d'ocupar l'Índia dins l'economia mundial.

## Referències

* ↑ «Myanmar shows India the road to Southeast Asia». Arxivat de l'original el 2016-03-03. [Consulta: 23 gener 2016].
* ↑ India's "Look East" Policy Pays Off
* ↑ «India's Look East Policy». Arxivat de l'original el 2011-06-16. [Consulta: 23 gener 2016].
* ↑ «India's Look East Policy (2)». Arxivat de l'original el 2011-08-15. [Consulta: 23 gener 2016].
* ↑ «India's Look East Policy (3)». Arxivat de l'original el 2008-09-05. [Consulta: 23 gener 2016].
* ↑ «Looking East to Look West: Lee Kuan ... - Google Books». Books.google.co.in, 09-08-1965. [Consulta: 3 setembre 2010].
* ↑ Thongkholal Haokip, «India’s Look East Policy». Third Concept – An International Journal of Ideas,, Vol. 25, No. 291, maig 2011, p. 7..
# Politotdel

Politotdel - Политотдел (rus) - és un khútor de la República d'Adiguèsia, a Rússia. Es troba a 14 km al nord-oest de Koixekhabl i a 43 km al nord-est de Maikop, la capital de la república.
Pertany al municipi de Drujba.
# Francesc Armengol i Burgués

Francesc Armengol Burgués (Barcelona, 1878 – 1940) fou jugador i directiu d'escacs.
Soci des de 1923 del Club d'Escacs Barcelona, del qual va arribar a ser vicepresident, també va ser president del Comitè de Propaganda de la Federació Espanyola d'Escacs i com a tal va participar en l'organització del Torneig Internacional de Barcelona de 1929, en el qual va ser l'ideòleg i l'impulsor de l'obertura catalana que va crear el polonès Savielly Tartakower. Va presidir la Federació Catalana d'Escacs durant poc més de vuit mesos, entre el 27 de gener i l'1 de setembre de 1934, sota la seva presidència es va disputar el mes de maig de 1934, el Torneig Internacional de Sitges. Després de deixar el càrrec, el 1935 va escriure el llibre El Club d'Escacs Barcelona vist per mi, que recollia la història d'aquest club i de l'inici dels escacs a Catalunya, i el 1940 va tornar a la Federació Catalana com a vicepresident. També va ser periodista i va treballar com a redactor en el ''Diari de Sabadell'', en el qual signava els seus articles amb el pseudònim de Rubek, i va ser col·laborador, entre d'altres, dels diaris La Nao i ''L'Opinió''.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg.141. ISBN 84-607-1908-1.
# Verin (Bélgorod)

* No s'ha de confondre amb Verín.
Verin - Верин (rus) - és un poble (un khútor) de l'óblast de Bélgorod, a Rússia. El 2010 tenia 15 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Campionat d'Espanya de trial 1987

La temporada de 1987 del Campionat d'Espanya de trial fou la 20a edició d'aquest campionat, organitzat per la Reial Federació Motociclista Espanyola. El calendari oficial constava de 10 proves puntuables, celebrades entre el 8 de febrer i el 17 d'octubre. 6 de les proves programades es disputaren als Països Catalans: Roses (8 de febrer), Castelló de la Plana (19 d'abril), Sant Llorenç Savall (24 de maig), Ibi (5 de juliol), Cambrils (4 d'octubre) i Eivissa (17 d'octubre, el primer dels Dos Dies d'Eivissa d'aquell any).

## Classificació final

Font:
| Posició | Pilot | Motocicleta | Punts |
| 1 | Jordi Tarrés | Beta | 177 |
| 2 | Lluís Gallach | Mecatecno | 170 |
| 3 | Gabino Renales | Gas Gas | 146 |
| 4 | Andreu Codina | Gas Gas | 138 |
| 5 | Ronald Garcia | Beta/Gas Gas | 90 |
| 6 | Jorge Arjones | Garelli | 89 |
| 7 | Òscar Giró | Montesa | 88 |
| 8 | Melcior Estorch | Mecatecno | 85 |
| 9 | Amós Bilbao | Beta | 76 |
| 10 | Joan Freixas | Merlin | 44 |

## Categories inferiors

| Categoria | Guanyador | Motocicleta |
| Júnior | Santi Serra | Gas Gas |
| "Autonomías" | Catalunya | - |

## Notes

* ↑ Les referències consultades assenyalen com a lloc de celebració només la província de Castelló.

## Referències

* 1 2 «Spain - 1987» (en anglès). trialonline.org. [Consulta: 6 agost 2020].
* ↑ Pi, Pere. «Resultats oficials dels tres primers classificats de tots els Campionats d'Espanya de trial. Resultats facilitats per la RFME». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 129. ISBN 9788461590353.
* «RFME Campeonatos de España de Trial / Trial Indoor / Trial Clásicas» (PDF) (en castellà). fedemoto.info. RFME, 19-11-2012. Arxivat de l'original el 3 de març 2016. [Consulta: 26 desembre 2012].
# Cheirogaleus

Cheirogaleus és un gènere de lèmurs de la família dels quirogalèids. Com totes les espècies de lèmurs, els lèmurs nans d'aquest gènere són endèmics de Madagascar.

## Taxonomia

* C. andysabini
* C. crossleyi
* C. grovesi
* C. lavasoensis
* C. major
* C. medius
* C. minusculus
* C. shethi
* C. sibreei

## Referències

* ↑ McKenna, M. C.; Bell, S. K.. Classification of Mammals: Above the Species Level. Columbia University Press, 1997, p. 335. ISBN 0-231-11013-6.
# Estrella pobra en heli

En astrofísica, s'anomena estrella pobra en heli a un estel de tipus espectral B químicament peculiar que presenta línies d'heli febles pel seu tipus espectral. Són estrelles B que, de ser classificades segons el seu color, tindrien les seues línies d'heli amb correspondència amb un tipus espectral posterior (és a dir, més fred) diferent del que mostren les seves línies d'hidrogen, i que, de ser classificades segons les seves línies d'heli, tindrien un color massa blau pel seu tipus espectral.
α Sculptoris està classificada com a estrella pobra en heli; θ Hydri, 3 Centauri, 30 Capricorni, 36 Lyncis, 40 Geminorum, TX Leporis, NW Puppis i OV Geminorum són altres estels d'aquest tipus.

## Referències

* ↑ Landstreet, J. D.; Bohlender, David A. «Abundance and Magnetic Field Geometries of Helium-Strong and Helium-Weak Stars» (en anglès). Symposium - International Astronomical Union, 132, 1988, pàg. 309–312. DOI: 10.1017/S0074180900035191. ISSN: 0074-1809.
* ↑ Preston, George W. «The Chemically Peculiar Stars of the Upper Main Sequence». Annual Review of Astronomy and Astrophysics, 12, 1, 1974, pàg. 257–277. Bibcode: 1974ARA&A..12..257P. DOI: 10.1146/annurev.aa.12.090174.001353.
* ↑ «A Digital Spectral Classification Atlas - R. O. Gray».
# Ernst Happel Stadion

L'Ernst Happel Stadion és un estadi multiús situat al districte de Charlottenburg, a la ciutat de Viena, capital d'Àustria. És la seu habitual de la selecció austríaca de futbol.

## Història

Va ser construït entre 1929 i 1931 amb el nom de Praterstadion (en català: Estadi del Prat) per a les segones "Olimpíades Obreres" i projectat per l'arquitecte alemany Otto Ernst Schweizer. L'estadi va ser reanomenat el 1992 amb el nom del destacat jugador i director tècnic austríac Ernst Happel.
# Campionat del Món de Trial 2004

La temporada de 2004 del Campionat del Món de trial fou la 30a edició d'aquest campionat, organitzat per la FIM. El calendari oficial constava de 9 proves puntuables, celebrades entre el 3 d'abril i el 5 de setembre.

## Classificació final

| Posició | Pilot | Motocicleta | Punts |
| 1 | Takahisa Fujinami | Honda | 282 |
| 2 | Dougie Lampkin | Montesa | 266 |
| 3 | Adam Raga | Gas Gas | 254 |
| 4 | Albert Cabestany | Beta | 195 |
| 5 | Marc Freixa | Montesa | 174 |
| 6 | Jeroni Fajardo | Gas Gas | 158 |
| 7 | Kenichi Kuroyama | Beta | 140 |
| 8 | Graham Jarvis | Sherco | 133 |
| 9 | Toni Bou | Beta | 132 |
| 10 | Jordi Pascuet | Gas Gas | 67 |

## Referències

* «FIM Trial World Championship. 2004» (en anglès). trialonline.org. Arxivat de l'original el 13 de juny 2013. [Consulta: 20 febrer 2011].
* «Trial World Championship. Classifications» (en anglès). fim-live.com. FIM, 2004. [Consulta: 20 febrer 2011].
# Cacatua blanca

La cacatua blanca (Cacatua alba) és una espècie d'ocell de la família dels cacatuids (Cacatuidae) que habita els boscos de les illes Obi, Bacan, Halmahera, Ternate i Tidore, a les Moluques.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Cacaopera

El cacaopera o Kakawira era una llengua misumalpa parlada pels cacaoperes, una ètnia que viu al Salvador. Actualment està extingida i se la considera força emparentada amb el matagalpa.

## Història

Durant el període clàssic de l'època precolombina els cacaoperes van emigrar a l'actual El Salvador entre els segles V i VII, i s'assentaren al nord dels actuals departaments de San Miguel, Morazán, La Unión i al municipi de Jucuarán al departament d'Usulután.
Entre els jaciments arqueològics de l'època precolombina associats a l'ètnia cacaopera estan: la cova Unamá, Xualaka, Yarrawalaje yi Siriwal. Al jaciment arqueològic de Xualaka se'l considera que va ser el lloc dominant i principal; mentre que Yarrawalaje, Siriwal i la cova Unamá eren centres cerimonials.
Després de la conquesta espanyola va començar l'extinció de l'idioma cacaopera, el problema va empitjorar després de la independència, fins que el 1974 va morir l'últim parlant de cacaopera al departament de Morazán.
Actualment l'ètnia cacaopera, encara que el seu idioma està extint, encara mantenen les seves tradicions i costums, una d'elles és la Dansa dels emplomats. Són representats per l'organització Winaka. I compten amb un museu dedicat a la cultura Cacaopera o Kakawira situat al municipi de Cacaopera.

## Referències

* 1 2 Ethnologue Cacaopera, consultat el 31 de juliol de 2009
* 1 2 La Prensa Gráfica Resurgir de la organización, Consultat el 31 de juliol de 2009
* ↑ Fisdl Conoce a tu municipio, Consultat el 21 de juliol de 2009
* ↑ Asociación Infocentros Primer museo comunitario, Consultat el 31 de juliol de 2009
* ↑ El Diario de Hoy Los Emplumados, consultat el 31 de juliol de 2009
* ↑ El Diario de Hoy El museo de los Kakawira, Consultat el 31 de juliol de 2009

## Enllaços externs

* Les llengües indígenes d'El Salvador
# Calopogonium

Calopogonium és un gènere de planta de flors amb 15 espècies pertanyent a la família Fabaceae.

## Espècies seleccionades

* Calopogonium caeruleum (Benth.) Sauvalle
* Calopogonium domingense Urb. i Ekman
* Calopogonium flavidum Brandegee
* Calopogonium galactioides (Kunth) Hemsl.
* Calopogonium lanceolatum Brandegee
* Calopogonium mucunoides Desv.
* Calopogonium pumilum Urb.
* Calopogonium racemosum Micheli
* Calopogonium velutinum (Benth.) Amshoff

## Referències

* ↑ «Calopogonium», 2010.
# Calopteryx splendens

Calopteryx splendens és una espècie d'odonat zigòpter de la família Calopterygidae. És trobat sovint al llarg de corrents i rius que flueixen lents. És una espècie que es distribueix des de la costa atlàntica fins a l'est del llac Baikal i el nord-oest de la Xina.
Aquesta espècie no és present a Catalunya.

## Identificació

Aquesta damisel·la té una longitud total de fins a 48 mil·límetres.
El mascle té les ales amb una franja verda blavosa lluent. La femella les té verdes translúcides.

## Ous i larves

Les femelles poden posar fins a 10 ous per minut durant 45 minuts. Els posen en una ampla varietat de plantes emergents o flotants, de vegades fins i tot submergint-se per fer-ho.
Les larves es desclouen després de 14 dies. Les larves tenen cames molt llargues i el cos allargat. Es desenvolupen normalment durant dos anys. Toleren l'aigua fangosa i durant l'hivern s'enterren dins el fang. Quan estan a punt de fer-se adultes, ascendeixen cap amunt i deixen la closca larval (exúvia) enganxada a la vegetació que envolta l'aigua.

## Hàbitat i comportament

Aquestes libèl·lules s'observen des de la meitat de la primavera fins al començament de l'estiu. Els mascles són normalment territorials. Atrauen les femelles obrint les seves ales i fent una dansa aèria. Després de l'aparellament la femella diposita uns 300 ous en tiges i fulles de plantes aquàtiques. Prefereixen aigües assolellades amb ribes on creixin joncs i canyes, en rius i cursos d'aigua amples i de poca velocitat.

## Galeria

* Mascle juvenil
* Mascle adult
* Femella
* Femella
* Femella sense pterostigma.

## Referències

* ↑ Dijkstra, Klaas-Douwe B. Field Guide to the Dragonflies of Britain and Europe, 2006, p. 66–67. ISBN 0-9531399-4-8.
* ↑ Brooks & Lewington. Field Guide to the Dragonflies and Damselflies of Great Britain and Ireland. British Wildlife Publishing, 2004. ISBN 0-9531399-0-5 [Consulta: 17 setembre 2010].
# Calophyllum bicolor

Calophyllum bicolor és una espècie botànica de plantes amb flor de la família de les calofil·làcies. Viu a Austràlia, Indonèsia i Papua Nova Guinea.

## Referències

* ↑ Jimbo, T. «Calophyllum bicolor» (en anglès). Llista Vermella d'Espècies Amenaçades de la UICN, 2021. DOI: 10.2305/IUCN.UK.2021-3.RLTS.T34618A198307463.en. [Consulta: 24 agost 2024].
# Caleruela

Caleruela és un municipi de la província de Toledo a la comunitat autònoma de Castella-La Manxa. Limita amb Herreruela de Oropesa, Torrico, Valdeverdeja i Calzada de Oropesa. El 2020 tenia 209 habitants.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 326 | 321 | 309 | 304 | 296 | 288 | 296 | 296 | 296 | 295 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Vitaliano Rincón Suela | UCD | 19/04/1979 |
| 1983 - 1987 | Vitaliano Rincón Suela | POCOPE | 28/05/1983 |
| 1987 - 1991 | Vitaliano Rincón Suela | PSOE | 30/06/1987 |
| 1991 - 1995 | Vitaliano Rincón Suela | PSOE | 15/06/1991 |
| 1995 - 1999 | Vitaliano Rincón Suela | PSOE | 17/06/1995 |
| 1999 - 2003 | Vitaliano Rincón Suela | PSOE | 03/07/1999 |
| 2003 - 2007 | Vitaliano Rincón Suela | PSOE | 14/06/2003 |
| 2007 - 2011 | Vitaliano Rincón Suela / María Teresa González Rodríguez (2009) | PSOE | 16/06/2007 |
| 2011 - 2015 | María Teresa González Rodríguez | PSOE | 11/06/2011 |
| 2015 - 2019 | María Teresa González Rodríguez | PSOE | 13/06/2015 |
| 2019 - 2023 | María Teresa González Rodríguez | PSOE | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Cifras oficiales de población resultantes de la revisión del Padrón municipal a 1 de enero» (en castellà). Institut Nacional d'Estadística d'Espanya. [Consulta: 21 agost 2021].
# Cales (desambiguació)

«Cales» té aquests significats:
* Cala, accident geogràfic costaner
* Cales, ciutat de Campània
* Cales (sàtrapa) o Cal·les, militar i sàtrapa macedoni
* Cales (general), general de Cassandre
Viccionari
# Can Gispert

Can Gispert és una obra de Massanes (Selva) inclosa a l'Inventari del Patrimoni Arquitectònic de Catalunya.

## Descripció

Edifici aïllat situat molt a prop del polígon industrial de Can Tià Camps.
De planta rectangular té un primer pis i golfes a la part central. La coberta és una teulada a doble vessant, i a diferents nivells, amb una falsa cornisa catalana. Al costat dret hi ha algunes edificacions annexes prefabricades, que es fan servir com a menjador.
La porta principal i la finestra lateral són quadrangulars amb llinda, brancals i ampit de pedra.
Al primer pis les finestres són quadrangulars i amb ampits de pedra.
A les golfes hi ha dues finestres balconeres.

## Història

En l'actualitat s'està arrenjant la façana i s'hi estan pintant alguns motius florals.

## Referències

* 1 2 3 4 5 6 «Can Gispert». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].